b'\n_START_ARTICLE_\nMarko Pavli\xc5\xa1i\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nIzhaja iz relativno velike dru\xc5\xbeine (6 otrok). Star\xc5\xa1a sta bila profesorja matematike in fizike. Osnovno in srednjo \xc5\xa1olo je obiskoval v \xc4\x8crnomlju. \xc5\xa0tudiral je ra\xc4\x8dunalni\xc5\xa1tvo in informatiko na Univerzi v Ljubljani. Uspe\xc5\xa1no se je udele\xc5\xbeil ve\xc4\x8d republi\xc5\xa1kih tekmovanj iz matematike, fizike in logike. Zastopal pa je tudi Slovenijo na dveh zveznih jugoslovanskih tekmovanjih, leta 1987 iz fizike v Ljubljani in leta 1988 iz matematike v Sinju .\n_START_SECTION_\nPoslovno udejstvovanje\n_START_PARAGRAPH_\nMarko Pavli\xc5\xa1i\xc4\x8d je \xc5\xbee med \xc5\xa1tudijem na fakulteti za ra\xc4\x8dunalni\xc5\xa1tvo in informatiko za\xc4\x8del delati za podjetje B2 d.o.o., najprej kot programer, nato pa kot svetovalec, direktor razvoja in direktor oddelka za informacijske storitve. Leta 2007 je ustanovil svoje podjetje. Po vstopu v politiko je zapustil poslovne vode.\n_START_SECTION_\nZasebno \xc5\xbeivljenje\n_START_PARAGRAPH_\nMarko Pavli\xc5\xa1i\xc4\x8d je poro\xc4\x8den z Mojco Pavli\xc5\xa1i\xc4\x8d, s katero ima dve h\xc4\x8derki. V prostem \xc4\x8dasu te\xc4\x8de, kolesari in smu\xc4\x8da. Kot tehnolo\xc5\xa1ki zanesenjak vse svoje aktivnosti vestno dokumentira z razli\xc4\x8dnimi tehni\xc4\x8dnimi pripomo\xc4\x8dki. Ukvarja se tudi z analizo \xc5\xa1portnih aktivnosti. Z dru\xc5\xbeibo veliko potuje, najraje z avtomobilom. Potovanja bele\xc5\xbei njegova soproga na dru\xc5\xbeinskem blogu.'